Tal oli ahvilik nägu ja suured purihambad; silmahambad olid palju väiksemad nüüdsete inimahvide omadest, kuid suuremad kui inimesel. Alalõua kuju oli inimahvi nurkse ja inimese paraboolse  vahepealne. Vaagna- ja jäsemeluud olid aga palju sarnasemad inimese omadele ja pole mingit kahtlust, et afarensis oli kahejalgne olend.  Sõrme- ja varbaluud olid kõverdustega ja suhteliselt pikemad kui inimesel, mis näitavad veel osalist kohastumust puudel ronimiseks.